open-index/open-wikipedia-markdown huggingface dataset:
Gu (mürk)

**Gu** ( liht. : 蛊; trad. : 蛊;  gǔ)  on  salvavatelt elukatelt võetud mürk, mis seostub lõuna Hiina kultuuride ja eriti Nanyuega . Traditsionaalsel *gu* mürgi valmistamisel suleti kööginõusse mitu mürgist elukat (nt sajajalgseid, madusid, skorpione ), kus nad üksteist nahka pistsid. Selle tulemusena  koondunut nende toksiin ühte ellujäänusse. *Gu* oli kasutatusel mustas maagias manipuleerimaks seksuaalpartneritega, tekitamaks pahaloomulisi haigusi ja põhjustamaks surma.  Hiina folkloori järgi võib  *gu* vaim  muutuda erinevateks loomadeks. Tavaliselt ussiks, tõuguks, maoks, konnaks, koeraks või seaks.

## Piktogrammist

Piktogramm kujutab kolme nõus olevat tõuku (ussi, putukat) ja edastab pilti lohakile jäetud toidunõusse (ka ohvrinõusse) roiskumise ja käärimisega seotult tekkinud elukatest (parasiitidest). Hieroglüüfi tähenduseks on nii mürgised elukad ja parasiidid, kui ka mürk ja hukutavad ained (narkootikumid). Sellest tulenevalt ka lummus, nõidus, laastav ja võrgutav mõju (eriti naise). Tegusõnana tähendab ära nõidumist, ära lummamist ja ära meelitamist.  Hiina meditsiinis tähistab see ka kahjulikku kuumust ja mürgist hingust (qi), mis kahjustab tervist. (Nn kuumad tüdrukud …)  Kuid ka *gu* nõiduses süüdistatud isiku, kellel oli pea ära löödud ja teiba otsa pandud, vaim.

## Taoistlikus alkeemias
Peale inimese sündi võtavad ta üle võimus kolmes peamises kehakeskmesse  asuvad kolm kurivaimu  go’d, kes püüavad ta elusalt nahka panna.  Nendeks on: peakeskmes sinine (vana) madu, rinnakeskmes valge preili ja (ala)kõhukekmes verine laip.  (Mõneti meenutavad need Ilmutuse raamatu kurja kolmainsust: vana madu (saatan), Baabeli hoora (koos valeprohvetiga) ja metsalist.) Taoistlikule alkeemilisele praktikale aluse panemiseks tuli kõigepealt neist vastava eluviisiga lahti saada. 

## Muutuste raamatus

*Gu* on ka 18. kuusjoone nimi. Loo algolekuks on rikutus ja lumm. Selle toova vastupidise kuusjoone Järgimise vorm meenutab  veinipitsi. Joonte tekstis käsitletakse vanematelt saadud ja elus järgitavate kahjulike harjumuste parandamist ja nende lummast vabanemist. Eriti raske on kiindumuste tõttu parandada ema poolt rikutut.  Loo sisuks on läbi (kõrgemate) pürgimuste rikutuse parandamine ning  vanematelt saadu ja enda poolt tehtu lunastamine. Viimasel joonel on juttu juba ajaliku maailma valitsejate teenimisest hoidumisest. 

## Viited

## Kirjandus
* Feng, H. Y. and J. K. Shryock. 1935. "The Black Magic in China Known as *Ku*," *Journal of the American Oriental Society* 55.1:1-30.

## Välislingid
*The Cult of the Ku, Heuristic England
Shinmoe-dake

**Shinmoe-dake** ehk **Shinmoedake** (新燃岳) on tegevvulkaan Jaapanis Kyūshū saare lõunaosas. 

Ta on Kirishima vulkaaniliste mägede gruppi kuuluv kihtvulkaan.

Vulkaani geograafilised koordinaadid on .

Mäe kõrgus on 1421 meetrit. 1239 meetri kõrgusel asub kraatrijärv.

Viimati hakkas vulkaan purskama 19. jaanuaril 2011. 

Purske tulemusena paiskus vulkaaniline tuhk mitme tuhande kilomeetri kõrgusele. Vulkaani ümbrusse on pääs keelatud. Vulkaani kraatrist lendavate kivide ja tuha tõttu evakueeriti vulkaani ümbruses olevate väikelinnade elanikke, näiteks Miyazaki prefektuuri Takaharu linnast evakueeriti 600 elanikku. Nichinani linnas, mis asub samuti Miyazaki prefektuuris, pidid elanikud tuha tõttu kaitsemaske kandma. Plahvatus lõhkus lähedalasuvas linnas koolides ja teistes avalikes hoonetes rohkem kui 200 akent. Miyazaki linna lennujaam suleti.

Shinmoe-dake vulkaani näidati 1967. aasta James Bondi filmis "Elad vaid kaks korda" ("*You Only Live Twice*"). Filmi järgi asus selle vulkaani sees kurikaela Ernst Stavro Blofeldi peidupaik.

## Viited

## Välislingid
* Ülevaade 2011. aasta purskest
* Jaapani Shinmoedake vulkaan hakkas purskama, Õhtuleht, 31.01.2011 (fotod ja video)
* Извержение японского вулкана Shinmoedake, dailylife.su, 27.01.2011 (pildid)
Eunice Sanborn

**Eunice Allen Sanborn** (20. juuli 1896 – 31. jaanuar 2011) oli Ameerika Ühendriikide ülipikaealine.

Ta oli üks maailma vanimaid inimesi kuni oma surmani. Ta suri 114 aasta ja 195 päeva vanusena.

## Välislingid
*"Maailma vanim inimene suri ligi 115-aastasena" Postimees, 01.02.2011
Pärnu mälestusmärkide loend

**Pärnu mälestusmärkide loend** on loetelu Pärnu linnas asuvatest mälestusmärkidest

*August Jakobsoni mälestusmärk 
*Eesti Vabariigi väljakuulutamise mälestusmärk
*Elmar Sauga mootorrataste võidusõidul hukkumise mälestusmärk 
*Endla seltsimaja monument
*Estonia huku mälestusmärk (Pärnu)
*Georg Wilhelm Richmanni ausammas
*Iseseisvusmanifesti valmistanud trükikoja mälestustahvel
*Johann Voldemar Jannseni mälestusmärk
*Kihnu Jõnni mälestusmärk
*Küüditamise ohvrite mälestusmärk
*Lydia Koidula monument
*Mihkel Suigusaare mälestusnurk
*Mälestusmärk "Ajahetk"
*Mälestusmärk Eesti kroonile
*Mälestusmärk hukatud juudi lastele
*Mälestusmärk II maailmasõjas Eesti riikliku iseseisvuse taastamise eest võidelnuile
*Nikolai kirikule pühendatud mälestuskivi
*Olev Siinmaa bareljeef
*Oskar Brackmanni mälestusmärk
*Paul Kerese mälestusmärk (Pärnu)
*Pärnu kitsarööpmelise raudtee mälestusmärk
*Pärnu Vabadussõja mälestussammas
*Raimond Valgre skulptuur (Pärnu)
*Skulptuuride allee Pärnu rannapargis
*Suurpõgenemine 1944 mälestusmärk Pärnu Kesklinna silla juures
*Vanapargi monument
*Vallikraavivaht. Pärnu Vallikraavis hukkunud viidikate mälestusmärk, skulptor Rait Pärg
David Silva

**David Josué Jiménez Silva** (sündinud 8. jaanuaril 1986 Las Palmas de Gran Canaria linnas) on Hispaania endine jalgpallur. Ta mängis Hispaania ja Inglismaa klubides ning Hispaania jalgpallikoondises poolkaitsjana. 

Silva alustas klubikarjääri Hispaanias Valencias. Aastatel 2010–2020 mängis ta Inglismaa kõrgliiga klubis Manchester City. Ta tuli klubiga Inglismaa meistriks neljal korral. 2017. aastal valiti ta Manchester City aasta jalgpalluriks. Hooaegadel 2011–2012, 2017–2018 ja 2019–20 valiti ta Premier League'i hooaja sümboolsesse koosseisu.

Pärast Manchester Cityst lahkumist mängis ta 2020–2023 Real Sociedadis.

## Koondisekarjäär
Silva tegi Hispaania rahvuskoondises debüüdi 15. novembril 2006 sõprusmängus Rumeenia vastu. Esimese värava lõi rahvuskoondise särgis 22. augustil 2007 sõprusmängus Kreeka vastu.

Hispaania meeskonnas võitis ta kuldmedali 2008. ja 2012. aasta Euroopa meistrivõistlustel ning 2010. aasta jalgpalli maailmameistrivõistlustel.

Ta kuulus Hispaania koondisse veel ka 2014. aasta maailmameistrivõistlustel, 2016. aasta Euroopa meistrivõistlustel ning 2009. ja 2013. aasta FIFA konföderatsioonide karikaturniiril.

Hispaania koondises lõi ta aastatel 2006–2018 kokku 35 väravat, millega ta on paremuselt Hispaania kõigi aegade neljas väravakütt.

2018. aasta augustis teatas ta koondisekarjääri lõpetamisest.

## Saavutused
;Valencia
*Copa del Rey: 2007–08

;Manchester City
*Premier League: 2011–12, 2013–14, 2017–18, 2018–19
*FA Cup: 2010–11, 2018–19
*Football League/EFL Cup: 2013–14, 2015–16, 2017–18, 2018–19, 2019–20
*FA Community Shield: 2012, 2019

## Viited

## Välislingid
Yrjö Leino

**Yrjö Kaarlo Leino** (28. jaanuar 1897 Helsingi – 28. juuni 1961 Helsingi) oli Soome kommunistlik poliitik, Soome siseminister aastatel 1945–1948.

Yrjö Leino lõpetas Helsingi Normaallütseumi ja 1921. aastal Kurkijoe põllumajanduskooli. 

Seejärel töötas ta 1924. aastani õpetajana Liperi valla põllumajanduskoolis. Ta ostis Kirkkonummi valda talu, kuid temast talupidajat ei saanud ja 1930. aastate alguses müüs ta talu maha.

1930. aastate alguses siirdus ta poliitikasse, olles äärmusvasakpoolne. Aastatel 1935–1938 oli ta Moskva kasuks spioneerimise eest vanglas. Vanglas oli ta veel pärast Talvesõda aastatel 1940–1941.

Pärast 1945. aasta Eduskunna valimisi sai ta Eduskunna liikmeks Kuopio läänist. 17. novembrist 1944 kuni17. aprillini 1945 oli ta Juho Kusti Paasikivi teises valitsuses sotsiaalministriks. Paasikivi kolmandas valitsuses (17. aprillist 1945 – 9. märtsini 1946) oli ta siseminister. Siseminister oli ta ka järgmises, Mauno Pekkala valitsuses (26. märtsist 1946 – 29. juulini 1948), kuid Leino vabastati ametist 22. mail 1948.

Kuna Nõukogude Liit pidas Jätkusõjas osalenud eestlasi (soomepoisse) Nõukogude Liidu kodanikeks, siis Yrjö Leino eestvõtmisel aastal 1947 arreteeriti ja anti aastal 1948 Nõukogude Liidule välja hulk soomepoisse, teiste seas Sven Ise, Paul Alvre, Paul Saar.

27. detsembril 1947 sõitsid Yrjö Leino ja tema tolleaegne elukaaslane Hertta Kuusinen Aerofloti lennuga Moskva lähistele sanatooriumi. Tagasi Soome saabusid nad 11. jaanuaril 1948 Vene erilennukiga. Mõni päev pärast uut aastat Andrei Ždanovi juurde. Kohal olid ka Georgi Malenkov, tõlk ja Soome Kommunistliku Partei tollane peasekretär Ville Pessi. Pärast tõsiseid etteheiteid Soome Kommunistliku Partei viimaseaegse edutu tegevuse kohta, milles ka Yrjö Leinot süüdistati, olevat Ždanov öelnud: "Nõukogude Liidu valitsus on arutanud teie küsimust ja otsustanud, et teie peate lahkuma siseministri kohalt," ja lisanud, et "seejärel tulete Nõukogude Liitu". Nõukogude Liitu ta siiski ei läinud, kuid kohalt pidi ta lahkuma seoses usalduse kaotuse ja süvenenud alkoholismiga.

## Isiklikku
Yrjö Leino oli kolm korda abielus. Esimene abikaasa oli Alli Simola, kellega tal oli ka tütar Lieko Zachovalová (1927–2017), elas Tšehhis. Teine abikaasa oli Ulla Smedberg, kellega tal oli poeg Olle Leino (sündinud 1932, elab Rootsis), kes on kirjutanud raamatud "Kes oli Yrjö Leino" ("Kuka oli Yrjö Leino" / "Vem tackar Yrjö Leino"), Helsingi 1973 ning "Veel üks kiri: Hertta Kuusise dramaatiline elu ja armastus Yrjö Leino vastu" ("Vielä yksi kirje: Hertta Kuusisen dramaattinen elämä ja rakkaus Yrjö Leinoon". Helsinki, 1990). Tema kolmas abikaasa oli Hertta Kuusinen, Otto Wille Kuusineni tütar.

## Viited
Besse Cooper

**Besse Berry Cooper** (sünninimi **Besse Berry Brown**; 26. august 1896 – 4. detsember 2012) oli Ameerika Ühendriikide ülipikaealine.

Ta oli alates 21. juunist 2011 maailma vanim elusolev inimene.

Ta elas Georgia osariigis Monroes. Seal ta ka suri.

## Välislingid
* Maailma vanim inimene on 114-aastane ameeriklanna Elu24.ee, 11. märts 2011
* Maailma vanim inimene suri eile öösel 116 aasta vanusena
Elektrofüüsika

**Elektrofüüsika** on teadusharu, milles on ühendatud füüsika ja inseneriteadused.

Selle eesmärk on luua füüsikute ideede baasil kasulikke seadmeid ja süsteeme, kasutades selleks põhiliselt elektroonikat ja infotehnoloogiat.

Elektrofüüsika põhivaldkonnad on optika, laserid, andurid, osakeste kiirendid, nanotehnoloogia, magnetism ja elektromagnetlained.

Elektronseadiste, eeskätt pooljuhtide füüsika on füüsika haru, mis tegeleb elektroonikaseadmete toimimise elektrofüüsikaliste printsiipide uurimisega ja nende rakendamisega elektroonikaseadmete loomisel. Seda osa füüsikast võiks nimetada elektronfüüsikaks.

## Viited
Elektrood

**Elektrood** on elektrijuht, mis on kokkupuutes mittemetallilise keskkonna või kehaga (nt elektrolüüt, isolaator, pooljuht, gaas, vaakum) ning võimaldab luua elektrilise ühenduse elektriahela teiste osadega. Elektroodid võivad olla ainult voolujuhid, kuid võivad ka keemilistes jm protsessides osaleda.

Termini "elektrood" (kreeka sõnadest *elektron* merevaik ja *hodos* rada) koos oskussõnadega "anood" ja "katood" on võtnud 1834. aastal kasutusele inglise füüsik Michael Faraday, et tähistada elektrolüüsivanni vastavaid osi.

Elektroodi otstarve sõltub sellest, millise keskkonna või kehaga ta elektriahelas kokku puutub. 
## Elektrokeemilised elektroodid
Elektrokeemilises süsteemis puutub elektrood kokku ioone juhtiva vedela või tahke keskkonnaga, s.o elektrolüüdiga. Seejuures toimuvate redoksreaktsioonide tulemusena tekivad elektronid ja ioonid. Elektrolüüdis oleva kahe elektroodi ‒ anoodi ja katoodi ‒ vahel liiguvad laengukandjad elektrolüüdi sees ioonidena ja välisahelas elektronidena.

Üks elektroodidest on positiivne ja teine negatiivne, s.t madalama potentsiaaliga. Positiivset elektroodi nimetatakse ka plusspooluseks (+) ja negatiivset elektroodi miinuspooluseks (‒).

Kas elektrood on anood või katood, sõltub elektrokeemilisest töörežiimist.
*Kui elektripinge tekib keemilise reaktsiooni tulemusena, nagu keemilises vooluallikas või kütuseelemendis, on anood miinuselektrood ja katood plusselektrood.
*Kui keemilise reaktsiooni kutsub esile väline vooluallikas, nagu see toimub elektrolüüsi või galvaanilise katmise korral, samuti aku laadimisel, on anood plusselektrood ja katood miinuselektrood.

## Elektroodid muudes keskkondades
Kui elektroodide vahel on isolaator (vaakum, isoleeraine), kujuneb elektroodide vahel elektriväli. Niisuguse süsteemi näiteks on kondensaator.

Kui elektroodid paiknevad vaakumis või gaasis, on pingestatud elektroodide vahel samuti elektriväli. Siinjuures ühelt elektroodilt ‒ katoodilt ‒ emissiooni tulemusel väljuvad elektronid võivad liikuda teisele elektroodile või ka mitmele elektroodile, kui katoodi ja anoodi vahel on veel elektroode. Gaasikeskkonnas olevate elektroodide vahel võivad aatomid või molekulid osaliselt ioniseeruda, mistõttu laengukandjad on peale elektronide ka ioonid. 

Pooljuhtseadise elektroodide vahel liiguvad elektronid ja augud (auk on kovalentsidemes valentsdelektronidest vabaks jäänud koht). Dioodi anood on elektrood, millele positiivse pinge rakendamisel diood avaneb (muutub juhtivaks).

Elektroodid on näiteks ka keevitusseadmetel, süüteküünaldel, elekterravi- ja diagnostikaseadmetel jt. 

## Vaata ka
* Iooniselektiivne elektrood
* Anood
* Katood
* Väljaviik

## Viited
Ühinenud Ajakirjad

**Ühinenud Ajakirjad** on alates 1998. aastast Eestis tegutsev ajakirjade ja raamatute kirjastus, mille asutas Soome Yhtyneet Kuvalehdet oma Eesti tütarettevõtteks. Yhtyneet Kuvalehdet vahetas oma nime Otavamediaks 2010. aastal. 

2014. aastal ühendasid Otavamedia ja teine Soome ajakirjade kirjastaja A-lehdet oma eesti ettevõtted, Ühinenud Ajakirjad ja A-meediagrupp OÜ vastavalt, Ühinenud Ajakirjad AS nime all 60% osalusega Otavamedia ja 40%-ga A-lehdet. Praegu nimeks on jälle Ühinenud Ajakirjad OÜ, mis oli oma 2,02 miljoni eurose müügitulu järgi 2019. aastal Eesti suurim ajakirjade jm perioodika kirjastaja. Ettevõte töötajate arv oli tollal 26.

Kirjastus annab välja ajakirju Tehnikamaailm, TM Kodu ja Ehitus, Kodutohter, Kodu & Aed, Minu Aed, Jõulud, Diivan ning hulgaliselt muid trükiseid.

## Vaata ka
*Ajakirjade Kirjastus

## Viited

## Välislingid
*Ühinenud Ajakirjad
Eero Järvekülg

**Eero Järvekülg** (sündinud 3. novembril 1949 Viljandis) on eesti õpetaja ja koolijuht.

Ta õpetas aastal 1968 C. R. Jakobsoni nimelise Viljandi 1. Keskkooli. Keskkoolis olles sai ta häid tulemusi Eesti NSV füüsika- ja matemaatikaolümpiaadidel, muu hulgas jagas ta aastal 1968 matemaatikaolümpiaadil 6.-7. kohta ning sai füüsikaolümpiaadil 3. koha. Selle tulemusel saadeti ta edasi NSV Liidu füüsikaolümpiaadile. Aastal 1973 lõpetas ta Tartu Riikliku Ülikooli füüsik-elektroonikuna.

1972. aastast alates töötas ta mõnda aega Eesti NSV Teaduste Akadeemia Füüsika Instituudis, kuid suundus sealt Viljandisse kooliõpetajaks. Aastatel 1976–1997 oli ta Viljandi Maagümnaasiumi füüsikaõpetaja ja õppealajuhataja. Aastatel 1996–2015 oli ta C. R. Jakobsoni nimeline Gümnaasiumi direktor. Seejärel läks pensionile.

## Vaata ka
*Järvekülgede suguvõsa

## Viited

## Välislingid
*Direktor võtab koolijuhtimist loominguliselt Sakala, 25. juuli 2007
Telise

**Telise** ehk **Tällnäs** on küla Lääne maakonnas Lääne-Nigula vallas Telise neemel.

Enne Eesti omavalitsuste haldusreformi 2017. aastal kuulus küla Noarootsi valda.

Küla moodustati 2009. aastal Paslepa ja Kudani küla territooriumile.

Telise liitsihi alumine ja ülemine päevamärk on muinsusmälestistena kaitse all. Osa külast jääb Väinamere hoiualale.

## Viited
Jaak Kadarik

**Jaak Kadarik** (sündinud 6. veebruaril 1957) on eesti fotograaf ja filmiamatöör. 

Kadarik omandas 1980 Tallinna 2. Tehnikakoolis fotograafi elukutse. Ta on tegev fotograafina, videooperaatorina ning harrastusmaalijana.

Töötas tehnilise fotograafina Tallinna 1. Kutsekeskkooli fotolaboris ning Tallinnfilmi tiitrite osakonnas, fotograafina ettevõtetes EKE Harju Elekter, Kaubandusliku Reklaami Kombinaat, Rapla Teeninduskombinaat. Oli fotograaf ajalehes The Baltic Guide ja Rapla maakonnalehes Nädaline. Töötas fotograafina ja videospetsialistina Mahtra Talurahvamuuseumis, oli ka FIE-na eraettevõtja.

1989 osales Kujutava Kunsti Kaugõppekursusel Tartu Kunstimuuseumi juures, juhendajateks Lembit Saarts ja Silvia Jõgever.

2010 osales Eesti Rahvakultuuri Keskuses filmioperaatorite kursusel, juhendaja Jüri Tallinn.

Ta on Eesti fotograafide rühmituse Igavesti Sinu üks asutajaliikmeid 1990.

Korraldanud 28 personaalnäitust ning osalenud 15 ühisnäitusel Eestis ja välismaal.

Tema töid on kasutanud Hasso Krull raamatus "Jazz" (1998, ISBN 9985835336) ja Jüri Leesment raamatus "Saada mind kiusatusse" (2007, ISBN 9789985772669).

Tema fotod illustreerivad Jüri Leesmendi luulekogu "Täna mängime elu" ("Today we play life"). Ilmamaa, 2018. 

## Viited

## Välislingid
*Koduleht
* Teine koduleht
* Peeter Tooming, Ilmutatud fotod Lee keldris, Eesti Päevaleht, 16. jaanuar 1996
* Esta Tatrik, Lindusid ei ole. Aega on. Postimees, 16. jaanuar 1998
* Tiina Väljaste, Kadariku juhtumused, Õhtuleht, 29. jaanuar 1998 
* Stina Andok, Fotograaf Jaak kadarik tähistab juubelit fotonäitusega, Raplamaa Sõnumid, 8. veebruar 2017 
* Katri Reinsalu, Järvakandi klaas kadariku fotogrammidel, Raplamaa Sõnumid, 20. september 2017 
* Helerin Väronen, Seinast seina portreemaalid inspireerivatest inimestest, Raplamaa Sõnumid, 9. veebruar 2021 
* Helerin Väronen, Naine kui tundmatu muutuja, Raplamaa Sõnumid, 7. september 2021 
* Jaak Kadarik, Fotogrammid Juurust Türile,  Näituse ülespanek Türi Kultuurikeskuse Klaassaalis 07.01-23.02.2022. 
* Jaak Kadarik, ILMAVAADE, Suur ülevaatenäitus senisest loomest Tartu Ülikooli Raamatukogus august-september 2023 
* Jaak Kadarik, ILMAVAADE video
* TUMEDUS, TUME. Ühisnäitus EKKMs 4.september - 2. oktoober 2011. 
* SALATOIMIKUD (Üheksakümnendate kartoteek), ühisnäitus, KUMU, 02.11.2018 – 14.04.2019 
* MEES JA NAINE. 
* EUROOPA RÖÖVIMINE. Ühisnäitus Pärnu Kaasaegse Kunsti Keskuses, juuni-september 2023
Disko laht

**Disko laht** (grööni keeles *Qeqertarsuup Tunua*, taani keeles *Diskobugten*) on laht Gröönimaa läänerannikul. 

Disko laht eraldab Qeqertarsuaqi saart ehk Disko saart Gröönimaa rannikust ja sellepärast saab teda ka väinaks pidada. Laht on suudmes 260 km lai ja ta ulatub Gröönimaasse 100 km sügavuselt. Lahe põhjaosas on Qeqertarsuaqi saar Gröönimaale lähemal ja lahe seda osa nimetatakse Vaigati väinaks. Vaigati väin suubub Baffini lahte, Disko lahe lõunaosa Davise väina.

Lahest põhjas asub Nuussuaqi poolsaar, mille kõrgeim tipp on 2237 m kõrge. Selle vastas Qeqertarsuaqi saarel asub saare kõrgeim tipp, 1877 m kõrgune Qullissat. Ka lahe idarannik on väga mägine.

Peale Qeqertarsuaqi on lahes palju teisigi saari. Vaigati väina suudmes asub Qeqrtarsuatsiaq ja idarannikul Aluttoq.

Disko lahes on pidevalt tuhandeid jäämägesid. Vaigati väin on aasta ringi jääga blokeeritud.

Lahe avastas 985. aastal viiking Eiríkr Punane. Sel ajal oli piirkond asustamata.

Sajandite jooksul käisid viikingid lahes küttimas morskasid nende võhkade pärast, hülgeid nahkade ja vaalu mitmesuguste materjalide pärast. Need olid Gröönimaa viikingitele tähtis ekspordi- ja sissetulekuallikas, mida kaubeldi Islandisse ning sealtkaudu Briti saartele ja Mandri-Euroopasse. Niisuguse sissetulekuallikata poleks viikingiasundused suutnud sajandite viisi vastu pidada.

Millal inuitid Disko lahe kanti elama asusid, ei ole teada. Algul olid nende suhted viikingitega rahumeelsed, hiljem toimusid ka relvastatud kokkupõrked ja mõlemalt poolt korraldati tapatalguid. Kui 15. sajandil saabus Väike jääaeg, jahenes kliima sedavõrd, et laht oli kogu aasta jooksul jääga ummistunud ja seal ei saanud enam jahti pidada. Viikingite asundused, ka polaarjoonest kaugel lõunas olev Lõunaasundus, surid välja ja kuni eurooplaste naasmiseni 18. sajandil elasid lahe kaldal üksnes inuitid.

Lahe kaldal paikneb mitu asulat: põhjas Saqqaq, idas Ilulissat, kagus Qasigiannguit ja lõunas Aasiaat, Qeqertarsuaqi lõunakaldal asub samanimeline linn.

Aastast 2004 kuulub Disko lahe Ilulissati lähedal asuv osa (Ilulissati fjord) UNESCO maailmapärandi nimistusse. 

## Viited
Töysä vald

**Töysä** oli vald Soomes Lõuna-Pohjanmaa maakonnas. 1. jaanuaril 2013 liideti see Alavuse linnaga.

Töysä vald piirnes Alajärvi linna, Alavuse linna, Kuortane valla, Virrati linna ja Ähtäri linnaga.

Töysä vald asutati 1865. aastal.

## Külad
Hakojärvi, Töysä ehk Kirkonkylä, Mutkankylä, Suutala, Niemenkylä, Housunkylä, Salonkylä, Holkonkylä, Lieskylä, Tohni, Ritola, Ylipää, Tuuri

## Viited

## Välislingid

* Koduleht
Johann Roos

**Johann Roos** (31. detsember 1705 Kristinestad – 19. detsember/30. detsember 1789 Tallinn) oli Eesti vaimulik.

Johann Roos immatrikuleeriti aastal 1728 Turu ülikooli, mille lõpetas 6. jaanuaril 1731 teoloogia kandidaadina. Tuli 1. augustil 1732 Tallinna ja töötas pastor Matthias Simolini laste koduõpetajana ning oli abiks pastor Simolinil vaimulikus ametis. Ordineeriti 13. märtsil/24. märtsil 1734 õpetajaks.

Oli aastatel 1734–1753 (kutsuti ametisse 26. jaanuaril/6. veebruaril 1734) Tallinna Mihkli koguduse abiõpetajaks, aastatel 1753–1789 oli sama rootsi-soome koguduse (sai õpetajaks 8. oktoobril/19. oktoobril) õpetaja  ja ka Tallinna linnakonsistooriumi assessor.

Roos oli vaadetelt pietist ja vennastekoguduse korraldaja Tallinna piirkonnas. Ta osales rootsi- ja soomekeelsete kirikuraamatute trükiks ettevalmistamises ning väljaandmises. Aastatel 1742 ja 1767 ilmus Tallinnas rootsi koguduste tarvis kiriklik käsiraamat "Then Svenska Psalmboken", mis sisaldas lauluraamatu, evangeeliumid ja epistlid, loo Jeruusalemma linna hävitamisest, samuti väikese palveraamatu. Roos pidas kirjavahetust Rootsi peapiiskop Carl Fredrik Mennanderiga.

## Isiklikku
Tema isa Daniel Roos oli Kristinestadis luterlik vaimulik. Tema onu Peter Brenner oli Narva Mihkli koguduse abiõpetaja. Tema abikaasa Maria Charlotte isa oli Tallinna Mihkli koguduse õpetaja Matthias Simolin.

## Viited
David Luiz

**David Luiz Moreira Marinho** (tuntud nimega **David Luiz**; sündinud 22. aprillil 1987 Diademas) on Brasiilia jalgpallur, kes mängib alates 2021. aastast Brasiilia jalgpalliklubis Flamengo keskkaitsjana. Varem mängis David Luiz Brasiilia klubis Vitória, Portugali Benficas, Prantsusmaa Paris Saint-Germainis ning Inglismaa Chelseas ja  Arsenalis.

Benficas mängides valiti ta 2010. aastal Portugali kõrgliiga Primeira Liga aasta parimaks jalgpalluriks.

Paris Saint-Germainiga tuli ta hooaegadel 2014–15 ja 2015–16 Prantsusmaa meistriks. Mõlemal hooajal valiti ta ka Prantsusmaa kõrgliiga hooaja sümboolsesse koosseisu.

Chelseaga on ta korra tulnud Inglismaa meistriks ning võitnud UEFA Meistrite Liiga ja UEFA Euroopa Liiga. Hooajal 2016–17 valiti ta Premier League'i hooaja sümboolsesse koosseisu.

2019/20 hooaja suvel liitus David Luiz 8 miljoni euro eest Londoni Arsenaliga.

## Koondisekarjäär
David Luiz tegi debüüdi Brasiilia jalgpallikoondises 10. augustil 2010, kui mängiti USA jalgpallikoondisega. Brasiilia võitis 2:0. 2014. aasta MM-il lõi David Luiz kaks väravat: kaheksandikfinaalis Tšiili ja veerandfinaalis Colombia vastu.

## Saavutused
;Benfica
*Portugali meister (1): 2009–10
*Taça da Liga (3): 2008–09, 2009–10, 2010–11

;Chelsea
* Inglismaa meister (1): 2016–17
* FA Cup (2): 2011–12
* UEFA Meistrite Liiga (1): 2011–2012
* UEFA Euroopa Liiga (2): 2012–2013, 2018–19

;Paris Saint-Germain
*Prantsusmaa meister: 2014–15, 2015–16
*Coupe de France: 2014–15, 2015–16
*Coupe de la Ligue: 2014–15, 2015–16
*Trophée des Champions: 2014, 2015, 2016

;Arsenal
*FA Cup: 2019–20
*FA Community Shield: 2020

## Välislingid
Uued trikid

**"Uued trikid"** on Suurbritannia kriminaalseriaal, milles Scotland Yardi eriüksus (*Unsolved Crime and Open Case Squad – UCOS*) uurib seni lahendamata mõrvajuhtumeid. Eestis on telesarja näidanud Eesti Televisioon.

## Tegelased ja osatäitjad
* Kriminaalinspektor Sandra Pullman (Amanda Redman), UCOSi juht
* John Alan Halford (James Bolam)
* Gerald Standing (Dennis Waterman)
* Brian Lane (Alun Armstrong)

## Viited

## Välislingid
* New Tricks. Wall to Wall
1970. aasta laskesuusatamise maailmameistrivõistlused

**[[1970]]. aasta [[laskesuusatamise maailmameistrivõistlused]]** olid **10.** maailmameistrivõistlused laskesuusatamises, mis toimusid Rootsis Östersundis.
 
## Tulemused

### Mehed

#### 20 km


      

Finaal: 
Osavõtjaid: 56
Maailmameister 1969: Aleksandr Tihhonov, NSVL
 
 Ametlikud tulemused


#### 4×7,5 km teatesõit


    

Finaal: 21. veebruar
Osavõtjaid: 14 võistkonda
Maailmameister 1969: NSVL Aleksandr Tihhonov,Viktor Mamatov, Rinnat Safin,Vladimir Gundartšev 

 


### Medalid
1971. aasta laskesuusatamise maailmameistrivõistlused

**[[1971]]. aasta [[laskesuusatamise maailmameistrivõistlused]]** olid **11.** maailmameistrivõistlused laskesuusatamises, mis toimusid 5.–7. märtsini Soomes Hämeenlinnas.
 
## Tulemused

### Mehed

#### 20 km


     

Finaal: 6. märts 
Osavõtjaid: 54
Maailmameister 1970: Aleksandr Tihhonov, NSVL
 
 Ametlikud tulemused


#### 4×7,5 km teatesõit


    

Finaal: 7. märts 
Osavõtjaid: 12 võistkonda
Maailmameister 1970: NSVL Aleksandr Tihhonov, Viktor Mamatov, Rinnat Safin, Aleksandr Ušakov




### Medalid
Kummibursera

**Kummibursera** (*Bursera simaruba*) on mürripuuliste sugukonda bursera perekonda kuuluv troopilise lehtpuu liik.

Punakaspruuni värvuse tõttu on kummibursera oma levila piires tuntud ka kui "alasti indiaanlane" (hispaania keeles *indio desnudo*) ning päikesepõletuse tagajärjel ketendava nahaga turisti meenutava koore tõttu "turistipuuna". Ingliskeelsed nimetused *gumbo limbo*, *turpentine tree* ja *birch-gum* osutavad vaigusele ja tärpentinilõnalisele koorele.

## Kirjeldus
Kummibursera on keskmise suurusega heitlehine või osaliselt igihaljas kiirekasvuline troopiline puu, mis võib kasvada kuni 15,2 m kõrguseks. Massiivsest kuni 0,9 m läbimõõduga tüüakast ja kõverast tüvest hargnevad jässakad ebakorrapärase kujuga oksad. Punakaspruuni ketendavalt koorduva pealiskihi alt paistab oliivroheline või hallikas sile puukoor. Koor on vaigune ja tärpentini meenutava lõhnaga. Liitlehed 10,2–20,3&nbsp;cm pikkused, 2,5–5,1&nbsp;cm pikkused lehekesed ovaalsed või süstjad. Lehed langevad varakevadel vahetult enne uute lehtede ilmumist. Õitseb talvel, samal puul on tavaliselt nii isas- kui ka emasõied. Puit on hele, pehme ja kerge.


Bursera simaruba 2.JPG|Kummibursera koor
Bursera simaruba 4.JPG|Kummibursera koor


## Levila
Kummibursera kasvab looduslikult Ameerika Ühendriikides Lõuna-Floridas, Mehhikos, kõikides Kesk-Ameerika maades, Kariibi mere saartel ning Lõuna-Ameerika põhjaosas Guyanas, Venezuelas ja Brasiilias Roraima ja Amazonase osariikides.

## Kasutamine
Ebahariliku, kuid atraktiivse koore ja tüve tõttu on kummibursera linnahaljastuses populaarne varjupuu. Kergesti kasvamaminevaid oksi kasutatakse "elavtara" istutamiseks. Vaigust valmistatakse liimi ja värnitsat. Haitilased valmistavad tüvest trumme. Pehme puit sobib nikerdamiseks.

## Viited
1973. aasta laskesuusatamise maailmameistrivõistlused

**[[1973]]. aasta [[laskesuusatamise maailmameistrivõistlused]]** olid **12.** maailmameistrivõistlused laskesuusatamises, mis toimusid 2.–4. märtsini USAs Lake Placidis.
 
## Tulemused

### Mehed

#### 20 km


  

Finaal: 2. märts 
Osavõtjaid: 39
Maailmameister 1971: Dieter Speer, 

 Ametlikud tulemused


#### 4×7,5 km teatesõit


    

Finaal: 4. märts 
Osavõtjaid: 10 võistkonda
Maailmameister 1971:   Aleksandr Tihhonov,Viktor Mamatov, Rinnat Safin, Nikolai Muhhitov

 


### Medalid
Real Sociedad

**Real Sociedad de Fútbol, [[Sociedad Anónima Deportiva|S.A.D.]]** on Hispaania jalgpalliklubi, mille kodulinn on Donostia. 

Klubi asutati 7. septembri 1909 ja praegu mängib see Hispaania jalgpalli kõrgliigas Primera Divisiónis. Real Sociedadi kodustaadion on Estadio Anoeta, millel on 26 756 pealtvaatajakohta.

Pikka aega mängisid klubis ainult baski päritolu mängijad. Esimene mittebaski jalgpallur Real Sociedadis oli 1989. aastal iirlane John Aldridge.

Real Sociedad on tulnud kaks korda Hispaania meistriks (1980–81, 1981–82) ning võitnud kaks Copa del Reyd ja ühe Supercopa de España. Klubi on tulnud Segunda Divisióni meistriks kolm korda (1948–49, 1966–67, 2009–10 hooajad).

Real Sociedad ei langenud aastatel 1967–2007 Hispaania kõrgliigast kordagi välja. Hooajal 2006–2007 saadi kõrgliigas 19. koht ja langeti esiliigasse, kust jõuti taas kõrgliigasse alles hooajal 2010–2011.

UEFA Meistrite Liiga alagrupiturniirile on Real Sociedad jõudnud kolmel korral ja parimaks tulemuseks on jõudmine kuueteistkümne parima hulka hooajal 2003–2004. UEFA Euroopa Liigas ehk endises UEFA karikas on parimaks tulemuseks poolfinaali jõudmine hooajal 1982–1983.

## Praegune koosseis
*Seisuga 9. jaanuar 2024*

 

## Saavutused
***[[La Liga]]**
****Võidud** (2): 1980–81, 1981–82
***[[Copa del Rey]]**
****Võidud** (2): 1986–87, 2019–20
***[[Supercopa de España]]**
****Võidud**(1): 1982
***[[Segunda División]]**
****Võidud** (3): 1948–49, 1966–67, 2009–10

## Peatreenerid

* ...
*  Roberto Olabe (2002)
*  Raynald Denoueix (2002–2004)
*  José María Amorrortu (2004–2006)
*  Gonzalo Arconada (2006)
*  José Mari Bakero (2006)
*  Miguel Ángel Lotina (2006–2007)
*  Chris Coleman (2007–2008)
*  José Ramón Eizmendi (2008)

*  Juanma Lillo (2008–2009)
*  Martín Lasarte (2009–2011)
*  Philippe Montanier (2011–2013)
*  Jagoba Arrasate (2013–2014)
*  David Moyes (2014–2015)
*  Eusebio Sacristán (2015–2018)
*  Imanol Alguacil (2018)
*  Asier Garitano (2018)
*  Imanol Alguacil (2018–)

## Viited

## Välislingid
* Ametlik koduleht
1974. aasta laskesuusatamise maailmameistrivõistlused

**[[1974]]. aasta [[laskesuusatamise maailmameistrivõistlused]]** olid **13.** maailmameistrivõistlused laskesuusatamises, mis toimusid 26. veebruarist 3. märtsini Nõukogude Liidus Minskis. Esimest korda oli maailmameistrivõistlustel kavas 10 km sprint.
 
## Tulemused

### Mehed

#### 10 km sprint


  

Finaal: 28. veebruar 
Osavõtjaid: 56

 
 Ametlikud tulemused


#### 20 km


     

Finaal: 27. veebruar 
Osavõtjaid: 57
Maailmameister 1973: Aleksander Tihhonov 

 Ametlikud tulemused


#### 4×7,5 km teatesõit


    

Finaal: 1. märts 
Osavõtjaid: 14 võistkonda
Maailmameister 1973:  Aleksandr Tihhonov,Rinnat Safin, Juri Kolmakov, Gennadi Kovaljov

 


### Medalid
Clive Swift

**Clive Walter Swift** (9. veebruar 1936 Liverpool – 1. veebruar 2019) oli Inglismaa näitleja.

Teda tuntakse eeskätt Hyacinth Bucketi abikaasa Richard Bucketina komöödiasarjas "Rahu, ainult rahu!" ja telesarjast "Doctor Who".

Swift abiellus romaanikirjanik Margaret Drabbleiga 1960. aastal, nende abielu lahutati 1975. aastal. Tal oli tütar Rebecca (kes suri 2017. aasta aprillis), kes oli töötanud haridustehnoloogia vallas, ja kaks poega: akadeemik Adam Swift ning aiakujundaja, ajakirjanik ja telesaatejuht Joe Swift. Swifti vanem vend David oli samuti näitleja.

Swift suri oma kodus 1. veebruaril 2019, 82-aastaselt. Swiftile austust avaldades ütles tema näitlejast kolleeg James Dreyfus, et ta "armastas seda äärmiselt andekat ja peent näitlejat". Tema kaasnäitleja sarjas "Keeping Up Appearances" Patricia Routledge ütles: "Clive oli osav ja leidlik näitleja, kellel oli laialdased kogemused, nagu tõestas tema edukas karjäär" ning et ta oli oma endise kaasnäitleja surmast kuuldes väga kurb. 

Clive Swift kirjutas ka laule, millest paljud kõlasid tema lavakavas "Richard Bucket Overflows: An Audience with Clive Swift", millega tehti ringreise Ühendkuningriigis 2007. aastal, ja "Clive Swift Entertains", kus ta esitas oma muusikat ja laulusõnu ning millega käidi Ühendkuningriigis ringreisil 2009. aastal. Ta mängis ka reverend Eustacius Brewerit telesarjas "Born and Bred", mis oli eetris BBC One'is aastatel 2002–2005. Tema viimane etteaste oli teresarja "Midsomeri mõrvad" ühes osas 2017. aastal. 

## Välislingid
*Clive Swift andmebaasis IMDb
Frank Churchill

**Frank Edwin Churchill** (20. oktoober 1901 – 14. mai 1942) oli USA filmihelilooja. 

Ta kirjutas muusika muu hulgas Walt Disney 1937. aasta joonisfilmile "Lumivalgeke ja seitse pöialpoissi". 

Frank Churchill sooritas 14. mail 1942 40-aastaselt enesetapu.
Tim Ingold

**Timothy Ingold** (sündinud 1. novembril 1948) on šoti antropoloog. 

Ta töötab Aberdeeni Ülikoolis.

Tema kasutusele võetud on mõiste *[[taskscape]]* – ülesannete maastik.

Alates 1998. aasta mais toimunud konverentsist "Uses of Nature – towards an Anthropology of Environment" on ta korduvalt külastanud Eestit seoses teadusüritustega.

## Teosed
**Hunters, pastoralists and ranchers: reindeer economies and their transformations*. Cambridge: Cambridge University Press 1980. 
*The architect and the bee: reﬂections on the work of animals and men. *Man* (N.S.), 1983, 18: 1–20. 
**The appropriation of nature: essays on human ecology and social relations*. Manchester: Manchester University Press 1986. 
**Evolution and social life*. Cambridge: Cambridge University Press, 1986
*T. Ingold, D. Riches,   J. Woodburn (toim). *Hunters and gatherers I: history, evolution and social change*, Oxford: Berg 1988. 
**Notes on the foraging mode of production.
*T. Ingold (toim).   *What is an animal?*, London: Unwin Hyman 1988.
**Introduction.  
**The animal in the study of humanity.
*The social and environmental relations of human beings and other animals. V. Standen, R. A. Foley (toim). *Comparative socioecology*,  Oxford: Blackwell Scientiﬁc 1989. 
*An anthropologist looks at biology. *Man*, 1990, (N.S.) 25: 208–229. 
*2000. *[[The Perception of the Environment]]: Essays on livelihood, dwelling and skill*. London: Routledge.
*2007. *Lines: a brief history*. London: Routledge.
*2011. *Being Alive: Essays on Movement, Knowledge and Description*. London: Routledge.
Aberdeeni Ülikool

**Aberdeeni Ülikool** on 1495. aastal asutatud ülikool, mis asub Aberdeenis. See on Šotimaa üks vanimaid ülikoole ja vanuselt viies ülikool inglise keelt kõnelevates riikides.
Kirjad Inglile

**"Kirjad Inglile"** on Eesti-Soome koostööna 2011. aastal valminud Sulev Keeduse mängufilm.

Filmi süžee põhineb Madis Kõivu ja Sulev Keeduse originaalkäsikirjal.

Film esilinastus 27. jaanuaril 2011 Tallinnas Solarise kinos. 2011. aasta jooksul kogus film Eesti kinodes 4872 vaatajat.

"Kirjad Inglile" on filmitud Eestis, Lätis ja Mauritaanias.

Oktoobris 2011 esitati film võõrkeelse filmi Oscari kandidaadiks.

## Osades
*Tõnu Oja – Jeremia Juunas Kirotaja
*Katariina Lauk – psühhiaater Hildegard Vilt
*Ragne Pekarev – Senta
*Tiina Tauraite – Edda
*Ketter Habakukk – Fee
*Mirtel Pohla – Merily
*Rain Simmul – helilooja Elvis
*Alina Karmazina – Alina
*Mari-Liis Lill – okulist
*Kaie Mihkelson – valvur
*Katrin Saukas – Lovely Laabus
*Elle Kull – laibaautojuht
*Roman Baskin – hull kolonel
*Erik Ruus – baarmen

## Viited

## Välislingid
* Koduleht
Lõuna-Ameerika laam

**Lõuna-Ameerika laam** on laam, mille koosseisu kuuluvad Lõuna-Ameerika manner ja Atlandi ookeani edelaosa Lõuna-Ameerika mandrist Kesk-Atlandi mäestikuni.

Lõuna-Ameerika laam eemaldub idas Aafrika laamast, kuhu on tekkinud Kesk-Atlandi mäestiku lõunaosa ehk Lõuna-Atlandi mäestik. Lõunas piirneb ta Antarktika ja Scotia laamaga. Läänes põrkub Lõuna-Ameerika laam Nazca laamaga. Põhjas kulgeb ta piki Kariibi laama ja Põhja-Ameerika laama. 

Lõuna-Ameerika laam liigub Kesk-Atlandi mäestikust lääne poole. Ida suunas liigub talle vastu tihedama maakoorega Nazca laam, mis piki Vaikse ookeani rannikut sukeldub Lõuna-Ameerika laama alla. Selline laamade liikumine on põhjustanud Andide tõusu ja vulkaanide tekke ning põhjustab siiani tugevaid maavärinaid.

Lõuna-Ameerika laam on tekkinud Gondwana hiidmandri lagunemisel Kriidi lõpus.
Mürripuulised

**Mürripuulised** (*Burseraceae*) on umbes 15–18 perekonnast koosnev seebipuulaadsete seltsi kuuluv taimede sugukond.

## Perekondi
* mürripuu
Kohtuvõim

**Kohtuvõim** on õigust mõistev võim, seadusandliku ja täidesaatva võimu kõrval kolmas võim. 

## Eesti

Õiguskantsler ja mitmesugused kohtud seisavad selle eest, et igaühe õigused ja vabadused oleksid seaduste kohaselt tagatud.

Kohtuvõimu institutsiooniks on 3-astmeline ehk kolmetasandiline kohtusüsteem:
*Esimese astme kohus – Harju, Viru, Pärnu maakohus ja halduskohus. Arutatakse kõiki tsiviil- ja kriminaalõiguslikke asju. Apellatsioonkaebuse korras võib kaevata otsuse edasi teise astme kohtusse.
*Teise astme kohus – Tallinna ja Tartu ringkonnakohus. Vaadatakse üle esimese astme kohtu otsus, mis seejärel kas tühistatakse, muudetakse või jäetakse samaks. Kassatsioonkaebuse korras võib kaevata otsuse edasi kolmanda astme kohtusse.
*Kolmanda astme kohus – Riigikohus. Vaadatakse üle eelnevate kohtuotsuste seaduslikkus, misjärel otsused kas tühistatakse, muudetakse või jäetakse samaks. Riigikohtu otsus on lõplik.
1975. aasta laskesuusatamise maailmameistrivõistlused

**[[1975]]. aasta [[laskesuusatamise maailmameistrivõistlused]]** olid **14.** maailmameistrivõistlused laskesuusatamises, mis toimusid 13.–16. veebruarini Itaalias Anterselvas.
 
## Tulemused
### Mehed
#### 10 km sprint



Kuupäev: 15. veebruar
Osavõtjaid: 66 võistlejat
Riike: 
Maailmameister 1974:  Juhani Suutarinen
 

#### 20 km




Kuupäev: 14. veebruar
Osavõtjaid: 67 võistlejat
Riike: 
Maailmameister 1974:  Juhani Suutarinen


#### 4×7,5 km teatesõit




Kuupäev: 16. veebruar
Osavõtjaid: 16 võistkonda
Riike: 
Maailmameister 1974: Aleksandr Ušakov, Aleksandr Tihhonov,Juri Kolmakov,Nikolai Kruglov


### Medalid
Aker

**Aker** ('Maa') oli egiptuse jumalus, keda peeti allilma rangeks valitsejaks ja väravavahiks, päikese abiliseks võitluses Apopiga. Ei loetud kõrgemate jumaluste hulka, ka pole teada talle pühendatud templeid või kultuspaiku.

"Püramiidide tekstides" kirjeldatakse teda sfinksi või maaribana, mille mõlemas otsas on kas inimese või lõvi pea. Hilisemal ajal kujutati teda kahe lõvina, kellest üks vaatab läände, sinna kus päike loojub, ja teine itta. Lõvide kohal on päikese hieroglüüf. Veel on kujutatud maona, kuna madu on maa "hing".
Ament

**Ament**, *Amentet*, *Amentit*, *Imentet*, *Imentit* ('läänemaalane') oli algselt Alam-Egiptuse lääneservas asunud liibüalastega asustatud provintsi jumalanna. Hiljem omistati talle surnute jumalanna roll. Teda kujutati poolenisti puulehest välja sirutatuna ulatamas maailma väravate juures, kõrbe serval, surnutele leiba ja vett. Kes seda leiba oli maitsnud sai "jumalate sõbraks" ja tal ei olnud enam tagasiteed elavate maailma. Amenti rollis on kujutatud ka Nuti, Maati ja Neithi. Uues-Kuningriigis (1570–1085 eKr) võttis tema rolli üle Hathor. 

Kujutatakse naisena, kes kannab peas lääne hieroglüüfi, käes skeptrit ja eluristi. 
Lääne hieroglüüfiks oli poolkera, mis toetus kahele ebavõrdse pikkusega sambale. Poolkera peal kujutati kas jaanalinnusulge või pistrikku.
Töysä

**Töysä** ehk **Töysä kirikuküla** on küla Soomes Lõuna-Pohjanmaa maakonnas Alavuse linnas, endise Töysä valla kirikuküla. Asula paikneb Ponnenjärvi järvest edelas. Geograafilised koordinaadid on 62°38′ N, 23°49′ E. Töysä elanike arv oli 2015. aasta lõpus 952. Pindala on 5,02 km².

Külas on Töysä kirik. 

Küla peatänav on Keskustie, mille ääres paiknevad muu hulgas põhikool, Järviseutu Ametiinstituudi Töysä korpus, kauplus, kaks panka, lillepood, apteek ja vallamaja. 

## Välislingid
*Külaseltsi koduleht
Must koer

**Must koer** on üleloomulik olend Briti saarte, Skandinaavia, Saksamaa ja Prantsusmaa rahvapärimuses. 

Vanim teadaolev muistend mustast koerast on pärit Prantsusmaalt aastast 856. Muistendites on musta koera kirjeldatud puusakõrgusena. 

Ühe muistendi kohaselt olevat käinud must koer 4. augustil 1577. aastal Blythburghi kirikus ja tapnud kolm inimest.

Arthur Conan Doyle'i jutustus "Baskerville'ide koer" põhineb Dartmooris tuntud musta koera lool.

## Eesti folkloor
Eesti folklooris valvab või kaitseb must koer peidetud varandusi. Tuntumad on Haapsalu piiskopilinnuse varanduse, Kullamaa kiriku ligidusse maetud Rootsi kuninga kulla ja Vigala kiriku lähedusse jääva varandusekooba pärimused. 

Samas on koera kohatud Kullamaa ja Märjamaa surnuaial.

## Viited
Diskomuusika

**Diskomuusika** on tantsumuusika žanr, mille populaarsuse tipp oli 1970. aastate keskpaigas ja lõpus.

Diskomuusika sündis 1960. aastate lõpus ja 1970. aastate algul New Yorgi ja Philadelphia klubides vastureaktsioonina rokkmuusika domineerimisele ning tantsumuusika demoniseerimisele tollases alternatiivkultuuris.

Žanri muusikalised juured on funkis, soulis ja Ladina-Ameerika muusikas. Diskomuusika tõi muusikasse ridamisi uusi võtteid, instrumente ja produtseerimistehnikaid, arendades eriti elektroonilist muusikat.

Diskomuusikaga kaasnes ka subkultuur, mis algul levis eelkõige ööklubides. Sellesse kuulusid näiteks tantsuvõistlused, rõivamoed (sh polüesterrõivad) ja narkokultuur (nt kokaiin). Üks tuntumaid diskoklubisid oli Studio 54 New Yorgis Manhattanil.

Esimene tuntud diskotäht oli Donna Summer, hüüdnimega Diskokuninganna (*The Queen of Disco*). 1970. aastate lõpu tuntumate ansamblite seas olid Bee Gees, KC and the Sunshine Band, Chic ja The Jacksons. Euroopa üks tuntumaid diskoansambleid oli Boney M.. Diskomuusikat populariseerisid ka mitmed filmid, näiteks "Saturday Night Fever" ja "Thank God It's Friday".

Ehkki diskomuusika populaarsus 1980. aastatel vähenes, kasvas see taas 1990. aastail. Diskomuusika on mõjutanud selliseid hilisemaid tantsumuusika žanre nagu *[[house]]*, italodisko, eurodisko ja diskofunk, samuti pop- ja rokkmuusikat laiemalt.

## Vaata ka
*Diskoteek
*Disko
*Diskotants
*Disko-teksa põlvkond
Josephine Tey

**Josephine Tey** (õieti **Elizabeth Mackintosh**; 25. juuli 1896 – 13. veebruar 1952) oli šoti kirjanik, paljude kriminaalromaanide autor.

## Teosed
* *The Man in the Queue* (ka *The Killer in the Crowd*), 1927 
* *A Shilling for Candles*, 1936 
* *Miss Pym Disposes*, 1946 
* *The Franchise Affair*, 1948  
* *[[Brat Farrar]]* (ka *Come and Kill Me*), 1949; ek: Varrak 1996 
* *To Love and Be Wise*, 1950 
* "Tõde on aja tütar" *The Daughter of Time*, 1951; ek: Eesti Raamat 1995 
* *The Singing Sands*, 1952
Mõisaküla Maarja-Magdaleena kirik

**Mõisaküla Maarja-Magdaleena kirik** on aastail 1933–1934 arhitekt Alar Kotli projekti järgi ehitatud puitkirik Mulgi vallas Mõisakülas. Kirikut kasutab EELK Mõisaküla kogudus.

Mõisaküla luteri koguduse asutamine otsustati 1926. aastal, paar aastat hiljem hakati planeerima kogudusele kiriku ehitamist. Kiriku nurgakivi pühitses 14. mail 1933 ning kiriku enda 22. juulil 1934 piiskop Hugo Bernhard Rahamägi. Teist korda pühitses kiriku 25. augustil 1935 Viljandi praost Bernhard Steinberg. Kuna kirik pühitseti esimest korda 22. juulil ehk madlipäeval, sai see ka vastava pühaku nime.

Mõisaküla kiriku ehituse algatas ja altarimaali tarbeks korraldas korjanduse Julius Kosenkranius.

Altarimaal telliti kunstnik Richard Kivitilt. See valmis 1936. aastal. Tegu on ligi kolme meetri kõrguse õlimaaliga "Jeesus päästab Peetruse", millel kujutatakse evangeeliumi lugu, kus Peetrus proovib vee peal kõndida, aga hakkab siiski vajuma ning Jeesuse käsi peab tema päästma. Maali tuntakse ka nimedega "Kristus Peetrusega merel" ja "Päästa mind, Issand".

30. aprillil 1983 hävis kirik süütamise tagajärjel tules. Päästa õnnestus altarimaal ja tornirist.

30. septembril 1995 alustati kiriku taastamist ja paigaldati nurgakivi, mille pühitses õpetaja Raivo Asuküla. Sügiseks 1999 sai kirikuhoone katuse alla. Kiriku käärkamber valmis 27. augustiks 2000, kiriku pühitsemistalituse pidas praost Jaan Tammsalu. Kuna kirikus pole altarit, kantslit, kroonlühtreid jms, peetakse jumalateenistusi peamiselt kiriku käärkambris, kus on olemas altar, lugemispult ja ligi 40 istepinki. 2009. aasta sügisel paigaldati kirikutorn, mida ehib tulekahjust päästetud rist. Enne jõule 2011 paigaldati kirikutorni kaks kella. Pronksist kellad valmistati Saksamaal Toomas Mäeväli Orelitöökoja juhendamisel. Väiksem kell kaalub 70 kg ja suurem 140 kg. Väiksemal kellal on kujutatud neitsi Maarjat ja sellele on trükitud sõnad „Mu hing ülistab Issandat!“. Suuremale kellale on trükitud „Au olgu Jumalale kõrges!“ ja sellel on lutherroos.

Mõisaküla Maarja-Magdaleena kirikus on ligi 200 istekohta. Arhitekt Alar Kotli on projekteerinud Tallinna laululava, mistõttu saab Mulgimaal imetleda akustikaplaneerimise võimeid just nimelt Mõisaküla kirikus. Aeg-ajalt toimuvad kirikus kontserdid ja seda nimetatakse ka kirik-kontserdisaaliks. Teisalt on Alar Kotli projekteeritud Mõisaküla kirikut nimetatud "1930. aastate puidust sakraalarhitektuuri tippteoseks" ja arhitekt Alar Kotli üheks suurejoonelisemaks tööks.

Eesti Arhitektuurimuuseumi 1. korrusel asub Mõisaküla kiriku makett ning Mõisaküla muuseumis asuvad kirikukella detailid.

Luteri kirikuga samal ajal ehitati ka õigeusu Püha Vaimu kirik.

## Viited

## Välislingid
*Mõisaküla linn 
*Mõisaküla Maarja-Magdaleena kirik lehel eestigiid.ee
*Mõisaküla Maarja-Magdaleena kirik Eesti Evangeelse Luterliku Kiriku Viljandi praostkonna veebisaidil
Nieminen

**Nieminen** on mitme Soome küla nimi:
* **[[Nieminen (Iisalmi)|Nieminen]]** Iisalmi linnas
* **[[Nieminen (Rääkkylä)|Nieminen]]** Rääkkylä vallas
* **[[Nieminen (Taipalsaari)|Nieminen]]** Taipalsaari vallas
* **[[Nieminen (Vieremä)|Nieminen]]** Vieremä vallas
Tõde on aja tütar

**"Tõde on aja tütar"** on Josephine Tey 1951. aastal ilmunud ajalooline kriminaalromaan. 

Teose tegevus kulgeb paralleelselt Richard III aegsel Inglismaal ja tänapäeval. Raamatu peategelaseks on kriminaalinspektor Alan Grant.

Eesti keeles ilmus teos Eesti Raamatu kirjastuselt 1995. aastal Eve Rüteli tõlkes.  

1990. aastal avaldatud edetabeli "The Top 100 Crime Novels of All Time" (UK Crime Writers Association) tulemuste põhjal on romaan "Tõde on aja tütar" läbi aegade parim teos. Viis aastat hiljem ilmunud edetabelis "The Top 100 Mystery Novels of All Time Selected" (Mystery Writers of America) asub romaan neljandal kohal.

## Viited

## Välislingid
* Raamatukoi
* The Mystery of Josephine Tey. Richard III Society.
DAX

**DAX** (saksa keeles *Deutscher Aktien IndeX*) on Frankfurdi börsi indeks, mis jälgib börsil noteeritud 40 suurema ettevõtte aktsia hinda. DAX on ekvivalent Briti FTSE 100 ja Ameerika Dow Jonesiga.

DAX loodi 1. juulil 1988. aastal, selle algväärtus oli 1000 punkti. Indeksi arvutab Deutsche Börse AG.

24. novembril 2020. aastal teatas Deutsche Börse indeksi laiendamisest kümne lisakomponendi võrra, et kajastada täielikumalt Saksa majanduse kaasaegset struktuuri. Laienemine toimus 2021. aasta 3. kvartalis.

## Indeksi arvutamine
Alates 2016. aasta jaanuarist indeksit arvutatakse igal kauplemispäeval alates kella 9:00 CET. DAX-i arvutamisel kasutatakse XETRA elektroonilise börsi aktsiate hindu.

Etienne Laspeyresi valemil põhineva arvutuse jaoks on valitud börsiettevõtete aktsiahinndu kaalutatakse vastavalt nende turukapitalisatsioonile.

Arvesse võetakse ainult need aktsiad, mis on vabal turul. Kui ettevõtte kapital on jagatud mitut liiki aktsiateks (näiteks lihtaktsiad ja eelisaktsiad), kasutatakse kõrgema likviidsusega aktsialiiki.

## Valikukriteeriumid
Alates 2021. aasta septembrist on ettevõtetel õigus DAX-i kaasata vaid ühel põhikriteeriumil – aktsiaseltsi turukapitalisatsioonil. Arvesse võetakse kõigi aktsiate koguväärtust, mis on vabal turul, mitte aga strateegiliste investorite käes. Teised varasemad kriteeriumid, nagu nende väärtpaberitega kauplemise aktiivsus, on ära langenud.

Lisaks on kehtestatud uus range tingimus: DAX 40 kandidaadid peavad vähemalt kaks aastat töötama kasumiga, samuti peavad nad esitama regulaarselt mitte ainult aasta- ja poolaasta, vaid ka kord kvartalis teatud auditi läbi viidud aruandeid.

Aktsia võib indeksist välja jätta tasakaalu taastamise kuupäevade vahel, kui selle kaal ületab 10% ja aktsia 30-päevane ajalooline volatiilsus ületab 250%.

## Komponendid

Indeksi moodustavad september 2013 seisuga järgmiste ettevõtete aktsiad:

## Vaata ka
* Dow Jones
* S&P 500
* OMX Tallinn

## Viited
Campinas

**Campinas** on linn ja omavalitsus Brasiilias São Paulo osariigis.

Asula rajati 1774. aastal.

## Viited